
18 Μαΐου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1705 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αντικατάσταση της υπ'αριθμ.ΤΕΚ 138/12-02-2015 
(ΦΕΚ 346/11-03-2015, τ. Β') πράξης του Προέ¬ 
δρου της Διοικούσας Επιτροπής του Ελληνικού 
Ανοικτού Πανεπιστημίου που αφορά την έγκριση 
λειτουργίας του Κοινού Προγράμματος Μεταπτυ¬ 
χιακών Σπουδών, μεταξύ του Ελληνικού Ανοικτού 
Πανεπιστημίου και του Πανεπιστημίου της Λευ¬ 
κωσίας με τίτλο «Δίκαιο της Οικονομίας και των 
Επιχειρήσεων». 

2 Αντικατάσταση της υπ'αριθμ.ΤΕΚ 139/12-02-2015 
(ΦΕΚ 346/11-03-2015, τ. Β') πράξης του Προέ¬ 
δρου της Διοικούσας Επιτροπής του Ελληνικού 
Ανοικτού Πανεπιστημίου που αφορά την έγκριση 
λειτουργίας του Κοινού Προγράμματος Μεταπτυ¬ 
χιακών Σπουδών, μεταξύ του Ελληνικού Ανοικτού 
Πανεπιστημίου και του Πανεπιστημίου της Λευ¬ 
κωσίας με τίτλο «Τραπεζική, Λογιστική και Χρη¬ 
ματοοικονομική». 

3 Ιδρυση και λειτουργία Εργαστηρίου με την επω¬ 
νυμία «Εργαστήριο Μικροβιολογίας Τροφίμων» 
στο Τμήμα Τεχνολογίας Τροφίμων της Σχολής Τε¬ 
χνολογίας Γεωπονίας και Τεχνολογίας Τροφίμων 
και Διατροφής του ΤΕΙ Ιονίων Νήσων. 


ΑΠΟΦΑΣΕΙΣ 

Αριθμ. απόφ. 326/2.9.α κ./13-02-2017 (1) 

Αντικατάσταση τηςυπ'αριθμ.ΤΕΚΙ 38/12-02-2015 
(ΦΕΚ 346/11 -03-2015, τ. Β') πράξης του Προέ¬ 
δρου της Διοικούσας Επιτροπής του Ελληνικού 
Ανοικτού Πανεπιστημίου που αφορά την έγκρι¬ 
ση λειτουργίας του Κοινού Προγράμματος Μετα¬ 
πτυχιακών Σπουδών, μεταξύ του Ελληνικού Ανοι¬ 
κτού Πανεπιστημίου και του Πανεπιστημίου της 
Λευκωσίας με τίτλο «Δίκαιο της Οικονομίας και 
των Επιχειρήσεων». 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ ΤΟΥ 
ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Τις διατάξεις του άρθρου 2 του ν. 2552/1997. 


2. Τις διατάξεις του ν. 3685/2008 και ιδίως το άρθρο 6 
(ΦΕΚ 148/Α716.7.2008) «Θεσμικό πλαίσιο για τις μετα¬ 
πτυχιακές σπουδές», όπως τροποποιήθηκε με τις δια¬ 
τάξεις του άρθρου 24 του ν. 3696/2008 (ΦΕΚ 177/Α7 
25.8.2008), του άρθρου 27 του ν. 3794/2009 (ΦΕΚ 156/Α7 
4.9.2009) και της παρ. 5 του άρθρου 37 του ν. 3848/2010 
(ΦΕΚ 71 τ.Α'). 

3. Τις διατάξεις του ν. 3374/2005 (ΦΕΚ 189, τ. Α'/ 
2.8.2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων. Παράρτημα διπλώματος», όπως 
τροποποιήθηκε και ισχύει. 

4. Τις διατάξεις της παρ. 11α του άρθρου 80 του 
ν. 4009/2011 (ΦΕΚ 195 τ. Α'), «Δομή, λειτουργία, δια¬ 
σφάλιση ποιότητας των σπουδών και διεθνοποίηση 
των ανώτατων εκπαιδευτικών ιδρυμάτων» όπως τρο¬ 
ποποιήθηκε με τις διατάξεις της παρ. γ' του άρθρου 47 
ν. 4025/2011 (ΦΕΚ 228 τ. Α'), της παρ. 8 του άρθρου 5 του 
ν. 4076/2012 (ΦΕΚ 159 τ. Α') και της παρ. 2 του άρθρου 
34 του ν. 4115/2013 (ΦΕΚ 24 τ. Α'). 

5. Τις διατάξεις του άρθρου 34 του ν. 4301/2014 (ΦΕΚ 
223Α77-10-2014). 

6. Τις διατάξεις του άρθρου 90 του « Κώδικα Νομοθεσί¬ 
ας για την Κυβέρνηση και τα Κυβερνητικά Όργανα », που 
κυρώθηκε με το αρθρ. 1 του π.δ. 63/2005 (ΦΕΚ Α' 98). 

7. Το πρακτικό της με αριθμό 03/17-01-2017 Συνεδρί¬ 
ασης της Κοσμητείας της Σχολής Κοινωνικών Επιστημών 
του Ελληνικού Ανοικτού Πανεπιστημίου. 

8. Το πρακτικό της με αριθμό 326/13-02-2017 συνεδρί¬ 
ασης της Διοικούσας Επιτροπής του Ελληνικού Ανοικτού 
Πανεπιστημίου. 

9. Το από 07-12-2016 Ειδικό Πρωτόκολλο Συνεργασί¬ 
ας μεταξύ του Ελληνικού Ανοικτού Πανεπιστημίου και 
του Πανεπιστημίου της Λευκωσίας που εγκρίθηκε στην 
317η/25-10-2016 συνεδρίαση της Διοικούσας Επιτροπής 
του ΕΑΠ 

10. Την υπ'αριθμ. 492/03-02-2014 έκθεση εξωτερικής 
αξιολόγησης της Α.Δ.Ι.Π. που αφορά τη Σχολή Κοινωνι¬ 
κών Επιστημών του Ελληνικού Ανοικτού Πανεπιστημίου. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Την αντικατάσταση της υπ'αριθμ.ΤΕΚ 138/12-02-2015 
Πράξης του Προέδρου της Διοικούσας Επιτροπής του 

Τεύχος ΒΊ 705/18.05.2017 


Ελληνικού Ανοικτού Πανεπιστημίου που αφορά την 
έγκριση λειτουργίας του Κοινού Προγράμματος Μετα¬ 
πτυχιακών Σπουδών, μεταξύ του Ελληνικού Ανοικτού 
Πανεπιστημίου και του Πανεπιστημίου της Λευκωσίας 
με τίτλο «Δίκαιο της Οικονομίας και των Επιχειρήσεων», 
ως ακολούθως: 

Άρθρο 1 

Γενικές Διατάξεις 

Η Σχολή Κοινωνικών Επιστημών του Ελληνικού Ανοι¬ 
κτού Πανεπιστημίου και η Νομική Σχολή του Πανεπι¬ 
στημίου Λευκωσίας οργανώνουν και λειτουργούν το 
Διαπανεπιστημιακό (Διιδρυματικό) Πρόγραμμα Μετα¬ 
πτυχιακών Σπουδών με τίτλο «Δίκαιο της Οικονομίας και 
των Επιχειρήσεων» από το ακαδημαϊκό έτος 2017-2018, 
σύμφωνα με τις διατάξεις της παρούσης απόφασης, του 
με ημερομηνία 07-12-2016 Ειδικού Πρωτοκόλλου Συνερ¬ 
γασίας και τις διατάξεις του ν. 3685/2008 (ΦΕΚ 148Α ). 

Άρθρο 2 

Αντικείμενο - Σκοπός 

Ειδικός σκοπός του μεταπτυχιακού προγράμματος 
«Δίκαιο της Οικονομίας και των Επιχειρήσεων» είναι η 
εξειδίκευση πτυχιούχων συγκεκριμένων σχολών σε σύγ¬ 
χρονα θέματα δικαίου των επιχειρήσεων και των εμπο¬ 
ρικών συναλλαγών σε ευρωπαϊκό και διεθνές επίπεδο, 
με απώτερο στόχο την ολοκλήρωση του Μεταπτυχιακού 
Προγράμματος Σπουδών με την εκπόνηση Διπλωμα¬ 
τικής Εργασίας σε σύγχρονα γνωστικά αντικείμενα. Η 
Διπλωματική αυτή Εργασία θα πρέπει να ανταποκρίνεται 
στα επιστημονικά πρότυπα, όπως έχουν διαμορφωθεί 
από τους ισχύοντες κανόνες δικαίου σε κοινοτικό επίπε¬ 
δο. Ο απόφοιτος μέσα από την εκπόνηση ενός υψηλού 
επιστημονικού επιπέδου Διπλωματικής Εργασίας εξει¬ 
δικεύει τις γνώσεις του σε συγκεκριμένα γνωστικά αντι¬ 
κείμενα υπό την πλήρη και συνεχή παρακολούθηση του 
επιβλέποντα Καθηγητή, ολοκληρώνοντας με τον τρόπο 
αυτό τη διεύρυνση του επιστημονικού του υποβάθρου 
στις γνωστικές περιοχές του Δικαίου, των Οικονομικών 
και της Κοινωνίας της Πληροφορίας. 

Το Μεταπτυχιακό Πρόγραμμα παρακολουθώντας συ¬ 
νεχώς τις εξελίξεις σε εθνικό, ευρωπαϊκό και διεθνές επί¬ 
πεδο προβαίνει στην αναμόρφωση, στον εμπλουτισμό 
και στην επικαιροποίηση του εκπαιδευτικού υλικού των 
θεματικών Ενοτήτων. 

Οι φοιτητές θα παρακολουθούν τις Θεματικές Ενό¬ 
τητες με τη μεθοδολογία της ανοικτής εξ αποστάσεως 
εκπαίδευσης. 

Η επιλογή των υποψήφιων φοιτητών θα γίνει με αντι¬ 
κειμενικά και αδιάβλητα κριτήρια. 

Κύριος στόχος της διάβρωσης των μαθησιακών απο¬ 
τελεσμάτων είναι η διεύρυνση της δεξαμενής γνώσεων 
των φοιτητών και η ανταγωνιστική ένταξη τους στην 
αγορά εργασίας σε εθνικό, ευρωπαϊκό και διεθνές επί¬ 
πεδο. Περαιτέρω, το περιεχόμενο του Μεταπτυχιακού 
Προγράμματος Σπουδών προσφέρει στους αποφοίτους 
τη δυνατότητα της προσαρμογής στα νέα δεδομένα της 
επιστήμης και της τεχνολογίας. 


Μετά την ολοκλήρωση του Προγράμματος Μεταπτυ¬ 
χιακών Σπουδών και την επιτυχή εξεταστική δοκιμασία 
στην διπλωματική εργασία, ο απόφοιτος αποκτά πρό¬ 
σθετα εφόδια και πλεονεκτήματα. Ειδικότερα: 

- Εμπεδώνει και διευρύνει τις γνώσεις του και τον επι¬ 
στημονικό του ορίζοντα στο γνωστικό αντικείμενο του 
δικαίου των επιχειρήσεων και των διεθνών εμπορικών 
συναλλαγών. 

- Αποκτά τη δυνατότητα να διαμορφώσει νέες καινο- 
τόμες πρακτικές στην έγκυρη και αποτελεσματική αντι¬ 
μετώπιση υποθέσεων. 

- Ενισχύει την ικανότητα να συνδυάσει την επαγγελ¬ 
ματική του εμπειρία με τα νέα επιστημονικά δεδομένα 
σε σύγχρονα γνωστικά αντικείμενα. 

- Προσεγγίζει αξιόπιστα και αποτελεσματικά σύνθε¬ 
τες και αμφισβητούμενες υποθέσεις και δίνει αποδεκτές 
λύσεις. 

- Αυξάνει την αναλυτική του ικανότητα και διαμορφώ¬ 
νει ένα νέο μοντέλο σκέψης, διάκρισης, επεξεργασίας 
και αξιολόγησης που συμβάλει καταλυτικά στην αποτε¬ 
λεσματική αντιμετώπιση των υπό επίλυση ζητημάτων. 

- Πολλαπλασιάζει αφενός τις διαχειριστικές ικανότητες 
προσέγγισης και χειρισμού των εκάστοτε υποθέσεων 
και αφετέρου τις επικοινωνιακές δυνατότητες των απο¬ 
φοίτων με τους συναλλασσόμενους σε επαγγελματικό 
περιβάλλον. 

- Ενδυναμώνει τις ικανότητες ευελιξίας και ικανοτή¬ 
των των αποφοίτων, προκειμένου να ανταποκριθούν 
στις υψηλές απαιτήσεις μιας ανταγωνιστικής αγοράς σε 
εθνικό, ευρωπαϊκό και διεθνές επίπεδο. 

Άρθρο 3 

Μεταπτυχιακοί Τίτλοι - Γλώσσα Διδασκαλίας 

Οι φοιτητές, με την επιτυχή ολοκλήρωση των σπου¬ 
δών τους, θα αποκτούν επίσημο κοινό Μεταπτυχιακό 
Δίπλωμα Ειδίκευσης από τα δύο συνεργαζόμενα Πανε¬ 
πιστήμια (]οίηΐ άθ 9 Γθθ). Ο χορηγούμενος τίτλος θα είναι 
στην ελληνική γλώσσα, θα είναι ενιαίος και θα χορηγείται 
από κοινού, από το ΕΑΠ και το Πανεπιστήμιο Λευκωσίας. 

Η γλώσσα διδασκαλίας του ΜΠΣ θα είναι η ελληνική 
γλώσσα. Στην ελληνική γλώσσα θα είναι επίσης και το σύ¬ 
νολο του διδακτικού υλικού (βασικού και εναλλακτικού), 
καθώς και το σύνολο των προβλεπόμενων για την ολο¬ 
κλήρωση του προγράμματος εργασιών και εξετάσεων. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι ΑΕΙ συγγενούς 
γνωστικού αντικειμένου και άλλων συναφών με το θέμα 
και τους σκοπούς τμημάτων των ΑΕΙ της ημεδαπής ή 
ομοταγών αναγνωρισμένων ιδρυμάτων της αλλοδαπής 
καθώς και πτυχιούχοι αντίστοιχων, συναφών με το θέμα 
και τους σκοπούς του Π.Μ.Σ. τμημάτων τωνΤ.Ε.Ι. (σύμφω¬ 
να με την παρ. 1, άρθρο 4 του ν. 3685/2008). Για την αξι¬ 
ολόγηση και την επιλογή των υποψηφίων συνεκτιμώνται 
τα στοιχεία της παρ. 1 α, άρθ. 4 του ν. 3685/2008 και τυχόν 
πρόσθετα κριτήρια, τα οποία ορίζονται με απόφαση των 
αρμοδίων οργάνων, όπως ο νόμος ορίζει (παρ. 1Β, άρθ. 4 
του ν. 3685/2008), υπό την επιφύλαξη των άρθρων του 

Ειδικού Πρωτοκόλλου Συνεργασίας μεταξύ του ΕΑΠ και 
του Πανεπιστημίου Λευκωσίας. 

Άρθρο 5 

Χρονική Διάρκεια 

Για την απόκτηση του Μεταπτυχιακού Διπλώματος 
Ειδίκευσης (Μ.Δ.Ε.) είναι υποχρεωτική η επιτυχής πα¬ 
ρακολούθηση τεσσάρων (4) Θεματικών Ενοτήτων (Θ.Ε.) 
καθώς επίσης και η επιτυχής ολοκλήρωση της Μετα¬ 
πτυχιακής Διπλωματικής Εργασίας. Η ελάχιστη χρονική 
διάρκεια για την ολοκλήρωση του προγράμματος είναι 
δύο (2) έτη. 

Άρθρο 6 

Πρόγραμμα Σπουδών 

Το σύνολο των Πιστωτικών Μονάδων (Ε(ΙΤ5) που απαι¬ 
τούνται για την απόκτηση του Μ.Δ.Ε. ανέρχεται σε 120. 

Αναλυτικά, η διάρθρωση του είναι η ακόλουθη: 

1 ο Έτος 

Θεματική Ενότητα: Δημόσιο Οικονομικό Δίκαιο (Υπο¬ 
χρεωτική, ΕΘΤ5 20) 

Διαχείριση και Συντονισμός από το ΕΑΠ Γνωστικά αντι¬ 
κείμενα της Θ.Ε.: 

• Οικονομικές Ελευθερίες και Προστασία των θεμελι¬ 
ωδών δικαιωμάτων. 

• Κράτος και αγορά - τα μοντέλα οικονομικής διακυ¬ 
βέρνησης. 

• Παγκοσμιοποίηση, διεθνοποίηση της οικονομίας και 
οικονομική κρίση - οι θεσμικές συνέπειες. 

Θεματική Ενότητα: Δίκαιο των Επιχειρήσεων (Υποχρε¬ 
ωτική, ΕΘΤ5 20) 

Διαχείριση και Συντονισμός από το ΠΛ 

Γνωστικά αντικείμενα της ΘΕ: 

• Δίκαιο Ανταγωνισμού. 

• Δίκαιο προστασίας καταναλωτή 

• Δίκαιο πνευματικής ιδιοκτησίας 

Θεματική Ενότητα: Δίκαιο των Δημόσιων Συμβάσεων, 
Ενέργειας και Περιβάλλοντος (Υποχρεωτική, ΕΘΤ5 20) 

Διαχείριση και Συντονισμός από το ΕΑΠ 

Γνωστικά αντικείμενα της ΘΕ: 

• Δίκαιο Δημοσίων Συμβάσεων και Δημοσίων Έργων 

• Δίκαιο Ενέργειας 

• Δίκαιο Περιβάλλοντος 

2 ο Έτος 

Θεματική Ενότητα: Δίκαιο Ηλεκτρονικού Εμπορίου και 
Εμπορικών Συναλλαγών (Υποχρεωτική, ΕΈΤ5 20). 

Διαχείριση και Συντονισμός από το ΠΛ 

Γνωστικά αντικείμενα της ΘΕ: 

• Δίκαιο Ηλεκτρονικού Εμπορίου 

• Χρηματοπιστωτικό δίκαιο 

• Δίκαιο Διεθνούς Εμπορίου 

Μεταπτυχιακή Διπλωματική Εργασία (Υποχρεωτική, 
ΕΘΤ5 40). 

Διαχείριση από το ΠΛ και Συντονισμός από κοινού 

Άρθρο 7 

Προσωπικό 

Οι διδάσκοντες στο πρόγραμμα επιλέγονται ύστερα 
από πρόσκληση εκδήλωσης ενδιαφέροντος. Δύναται να 


απασχοληθούν Καθηγητές και υπηρετούντες Λέκτορες 
του ΕΑΠ, του Πανεπιστημίου Λευκωσίας και των άλλων 
ελλαδικών, κυπριακών και ξένων ομοταγών ανωτάτων 
εκπαιδευτικών ιδρυμάτων, καθώς και κάτοχοι διδα¬ 
κτορικού διπλώματος με αποδεδειγμένη ακαδημαϊκή 
(ερευνητική, διδακτική) και επαγγελματική εμπειρία στα 
γνωστικά αντικείμενα των προσφερόμενων Θεματικών 
Ενοτήτων. 

Άρθρο 8 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 
Ανοικτού Πανεπιστημίου και του Πανεπιστημίου Λευ¬ 
κωσίας. 

Άρθρο 9 

Διάρκεια Λειτουργίας 

Το κοινό Π.Μ.Σ. θα λειτουργήσει μέχριτο ακαδημαϊκό 
έτος 2022-2023. 

Άρθρο 10 

Μεταβατικές Διατάξεις 

Για τους εισαχθέντες κατά τα ακαδημαϊκά έτη 2015- 
2016 και 2016-2017 ισχύουν οι διατάξεις της υπ'αριθμ. 
ΤΕΚ 138 Πράξης του Προέδρου της Διοικούσας Επιτρο¬ 
πής του Ε.Α.Π. Όσα θέματα δεν ρυθμίζονται στην παρού¬ 
σα απόφαση θα ρυθμίζονται από το ειδικό πρωτόκολλο 
συνεργασίας καθώς και από τα αρμόδια όργανα σύμφω¬ 
να με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 5 Μάίου 2017 

Ο Πρόεδρος 

ΒΑΣΙΛΗΣ ΚΑΡΔΑΣΗΣ 


Αριθμ. απόφ. 326/2.9.ακ./13-02-2017 (2) 

Αντικατάσταση τηςυπ'αριθμ.ΤΕΚ 139/12-02-2015 
(ΦΕΚ 346/11 -03-2015, τ. Β') πράξης του Προέ¬ 
δρου της Διοικούσας Επιτροπής του Ελληνικού 
Ανοικτού Πανεπιστημίου που αφορά την έγκρι¬ 
ση λειτουργίας του Κοινού Προγράμματος Μετα¬ 
πτυχιακών Σπουδών, μεταξύ του Ελληνικού Ανοι¬ 
κτού Πανεπιστημίου και του Πανεπιστημίου της 
Λευκωσίας με τίτλο «Τραπεζική, Λογιστική και 
Χρηματοοικονομική». 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ ΤΟΥ 
ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Τις διατάξεις του άρθρου 2 του ν. 2552/1997. 

2. Τις διατάξεις του ν. 3685/2008 και ιδίως το άρθρο 6 
(ΦΕΚ 148/Α716.7.2008) «Θεσμικό πλαίσιο για τις με¬ 
ταπτυχιακές σπουδές», όπως τροποποιήθηκε με τις 
διατάξεις του άρθρου 24 του ν. 3696/2008 (ΦΕΚ 177/ 
Α725.8.2008), του άρθρου 27 του ν. 3794/2009 (ΦΕΚ 

156/Α74.9.2009) και της παρ. 5 του άρθρου 37 του 
ν. 3848/2010 (ΦΕΚ 71 τ.Α'). 

3. Τις διατάξεις του ν. 3374/2005 (ΦΕΚ 189, τ. Α7 
2.8.2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων. Παράρτημα διπλώματος», όπως 
τροποποιήθηκε και ισχύει. 

4. Τις διατάξεις της παρ. 11α του άρθρου 80 του 
ν. 4009/2011 (ΦΕΚ 195 τ. Α'), «Δομή, λειτουργία, δια¬ 
σφάλιση ποιότητας των σπουδών και διεθνοποίηση 
των ανώτατων εκπαιδευτικών ιδρυμάτων» όπως τρο¬ 
ποποιήθηκε με τις διατάξεις της παρ. γ' του άρθρου 47 
ν. 4025/2011 (ΦΕΚ 228 τ. Α'), της παρ. 8 του άρθρου 5 του 
ν. 4076/2012 (ΦΕΚ 159 τ. Α') και της παρ. 2 του άρθρου 
34 του ν. 4115/2013 (ΦΕΚ 24 τ.Α'). 

5. Τις διατάξεις του άρθρου 34 του ν. 4301/2014 (ΦΕΚ 
223Α77-10-2014). 

6. Τις διατάξεις του άρθρου 90 του « Κώδικα Νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το αρθρ. 1 του π.δ. 63/2005 (ΦΕΚ Α' 98). 

7. Το πρακτικό της με αριθμό 03/17-01 -2017 Συνεδρί¬ 
ασης της Κοσμητείας της Σχολής Κοινωνικών Επιστημών 
του Ελληνικού Ανοικτού Πανεπιστημίου. 

8. Το πρακτικό της με αριθμό 326/13-02-2017 συνεδρί¬ 
ασης της Διοικούσας Επιτροπής του Ελληνικού Ανοικτού 
Πανεπιστημίου. 

9. Το από 07-12-2016 Ειδικό Πρωτόκολλο Συνεργασί¬ 
ας μεταξύ του Ελληνικού Ανοικτού Πανεπιστημίου και 
του Πανεπιστημίου της Λευκωσίας που εγκρίθηκε στην 
315η/10-10-2016 συνεδρίαση της Διοικούσας Επιτροπής 
του ΕΑΠ. 

10. Την υπ'αριθμ. 492/03-02-2014 έκθεση εξωτερικής 
αξιολόγησης της Α.Δ.Ι.Π. που αφορά τη Σχολή Κοινωνι¬ 
κών Επιστημών του Ελληνικού Ανοικτού Πανεπιστημίου. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Την αντικατάσταση της υπ'αριθμ.ΤΕΚ 139/12-02-2015 
Πράξης του Προέδρου της Διοικούσας Επιτροπής του 
Ελληνικού Ανοικτού Πανεπιστημίου που αφορά την 
έγκριση λειτουργίας του Κοινού Προγράμματος Μετα¬ 
πτυχιακών Σπουδών, μεταξύ του Ελληνικού Ανοικτού 
Πανεπιστημίου και του Πανεπιστημίου της Λευκωσίας 
με τίτλο «Τραπεζική, Λογιστική και Χρηματοοικονομική», 
ως ακολούθως: 

Άρθρο 1 

Γενικές Διατάξεις 

Η Σχολή Κοινωνικών Επιστημών του Ελληνικού Ανοι¬ 
κτού Πανεπιστημίου και η Σχολή Διοίκησης του Πανε¬ 
πιστημίου Λευκωσίας οργανώνουν και λειτουργούν το 
Διαπανεπιστημιακό (Διιδρυματικό) Πρόγραμμα Μετα¬ 
πτυχιακών Σπουδών με τίτλο «Τραπεζική, Λογιστική και 
Χρηματοοικονομική» (Μ35ϊθγ ίη Β3πΚίη9, Αςεουηΐίπ9 
3πά ΕίπΒπςθ) από το ακαδημαϊκό έτος 2017-2018, σύμ¬ 
φωνα με τις διατάξεις της παρούσης απόφασης, του με 
ημερομηνία 07-12-2016 Ειδικού Πρωτοκόλλου Συνερ¬ 
γασίας και τις διατάξεις του ν. 3685/2008 (ΦΕΚ 148Α'). 


Άρθρο 2 

Αντικείμενο - Σκοπός 

Ο σκοπός του προγράμματος είναι να αναπτύξει την 
κουλτούρα και τις δεξιότητες που χρειάζονται, έτσι ώστε 
οι απόφοιτοι του να γίνουν ηγετικά στελέχη στον χρημα¬ 
τοπιστωτικό τομέα. Αυτό επιτυγχάνεται με την προσφο¬ 
ρά ενός ευρύτατου θεωρητικού και πρακτικού οπλοστα¬ 
σίου τραπεζικών, λογιστικών και χρηματοοικονομικών 
γνώσεων, καθώς και την ανάπτυξη στρατηγικής σκέψης 
και δεξιοτήτων κριτικού πνεύματος. Η επίτευξη του επι- 
διωκόμενου σκοπού θα έχει ως αποτέλεσμα να δημι- 
ουργηθεί μια νέα γενιά διευθυντικών στελεχών, ικανών 
να αναλύουν τις εταιρικές προκλήσεις και ευκαιρίες και 
συγχρόνως να διαμορφώνουν και να υλοποιούν καινο- 
τόμες και αποτελεσματικές επιχειρηματικές πολιτικές και 
στρατηγικές σ' ένα συνεχώς μεταβαλλόμενο περιβάλλον. 
Το συγκεκριμένο πρόγραμμα σπουδών ακολουθεί τη 
μεθοδολογία της εξ αποστάσεως εκπαίδευσης και έχει 
σχεδιαστεί για διευθυντικά στελέχη, που φιλοδοξούν 
να αποκτήσουν όλες τις απαιτούμενες τραπεζικές, λογι¬ 
στικές και χρηματοοικονομικές γνώσεις και δεξιότητες, 
που χρειάζονται για μελλοντική επαγγελματική εξέλιξη 
και επιτυχία. Οι συμμετέχοντες στο πρόγραμμα αυτό θα 
είναι στελέχη, που επιδιώκουν να επιταχύνουν την εξέ¬ 
λιξη της τρέχουσας θέσης εργασίας τους, στελέχη που 
αναζητούν να αλλάξουν θέση εργασίας ή επιχείρηση 
στην οποία απασχολούνται και άτομα που επιθυμούν να 
αποκτήσουν τα κατάλληλα χρηματοοικονομικά εργαλεία 
για να υλοποιήσουν τα επιχειρηματικά τους σχέδια. 

Για το σκοπό της προσφοράς διεθνώς του ανωτέρω 
Μεταπτυχιακού Προγράμματος Σπουδών, τα δύο Πανε¬ 
πιστήμια και συγκεκριμένα η Σχολή Κοινωνικών Επιστη¬ 
μών του ΕΑΠ και η Σχολή Διοίκησης του Πανεπιστημίου 
Λευκωσίας, στο γνωστικό αντικείμενο των οποίων εμπί¬ 
πτει το προσφερόμενο ΜΠΣ, δεσμεύονται να ενώσουν 
τις δυνάμεις τους με τα μέσα που διαθέτουν σε φοιτητές, 
διδακτικό προσωπικό, διοικητικό προσωπικό αλλά και 
σε υλικοτεχνική υποδομή. 

Άρθρο 3 

Μεταπτυχιακοί Τίτλοι- Γλώσσα Διδασκαλίας 

Οι φοιτητές, με την επιτυχή ολοκλήρωση των σπου¬ 
δών τους, θα αποκτούν επίσημο κοινό Μεταπτυχιακό 
Δίπλωμα Ειδίκευσης από τα δύο συνεργαζόμενα Πανε¬ 
πιστήμια (]οίηΐ άθ 9 Γθθ). Ο χορηγούμενος τίτλος θα είναι 
στην ελληνική ή/και αγγλική γλώσσα, θα είναι ενιαίος και 
θα χορηγείται από κοινού, από το ΕΑΠ και το Πανεπι¬ 
στήμιο Λευκωσίας. Η γλώσσα διδασκαλίας του ΜΠΣ θα 
είναι η ελληνική ή/και η αγγλική γλώσσα. Στην ελληνική 
ή/και αγγλική γλώσσα θα είναι επίσης και το σύνολο του 
διδακτικού υλικού (βασικού και εναλλακτικού), καθώς 
και το σύνολο των εργασιών και εξετάσεων, οι οποίες 
προβλέπονται για την ολοκλήρωση του προγράμματος. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι ΑΕΙ συγγενούς 
γνωστικού αντικειμένου και άλλων συναφών με το θέμα 
και τους σκοπούς τμημάτων των ΑΕΙ της ημεδαπής ή 

ομοταγών αναγνωρισμένων ιδρυμάτων της αλλοδαπής 
καθώς και πτυχιούχοι αντίστοιχων, συναφών με το θέμα 
και τους σκοπούς του Π.Μ.Σ. τμημάτων τωνΤ.Ε.Ι. (σύμφω¬ 
να με την παρ. 1, άρθρο 4 του ν. 3685/2008). Για την αξι¬ 
ολόγηση και την επιλογή των υποψηφίων συνεκτιμώνται 
τα στοιχεία της παρ. 1 α, άρθ. 4 του ν. 3685/2008 και τυχόν 
πρόσθετα κριτήρια, τα οποία ορίζονται με απόφαση των 
αρμοδίων οργάνων, όπως ο νόμος ορίζει (παρ. 1Β, άρθ. 4 
του ν. 3685/2008), υπό την επιφύλαξη των άρθρων του 
Ειδικού Πρωτοκόλλου Συνεργασίας μεταξύ του ΕΑΠ και 
του Πανεπιστημίου Λευκωσίας. 

Άρθρο 5 

Χρονική Διάρκεια 

Για την απόκτηση του Μεταπτυχιακού Διπλώματος 
Ειδίκευσης (Μ.Δ.Ε.) είναι υποχρεωτική η επιτυχής πα¬ 
ρακολούθηση τεσσάρων (4) Θεματικών Ενοτήτων (Θ.Ε.) 
καθώς επίσης και η επιτυχής ολοκλήρωση της Μετα¬ 
πτυχιακής Διπλωματικής Εργασίας. Η ελάχιστη χρονική 
διάρκεια για την ολοκλήρωση του προγράμματος είναι 
δύο (2) έτη. 

Άρθρο 6 

Πρόγραμμα Σπουδών 

Το σύνολο των Πιστωτικών Μονάδων (Ε(ΙΤ5) που απαι¬ 
τούνται για την απόκτηση του Μ.Δ.Ε. ανέρχεται σε 120. 

Αναλυτικά, η διάρθρωσή του είναι η ακόλουθη: 

1 ο Έτος 

Θεματική Ενότητα: Διοίκηση Τραπεζικών Οργανισμών 
(Υποχρεωτική, ΕΘΤ5 20) 

Διαχείριση και Συντονισμός από το ΕΑΠ 

Γνωστικά αντικείμενα της ΘΕ: 

• Διοίκηση Ανθρωπίνων Πόρων. 

• Οργάνωση και Διοίκηση Τραπεζικών Οργανισμών 

• Στρατηγικές Τραπεζικής Ανάπτυξης 

Θεματική Ενότητα: Λογιστική I (Υποχρεωτική, ΕΈΤ5 20) 

Διαχείριση και Συντονισμός από το ΕΑΠ 

Γνωστικά αντικείμενα της ΘΕ: 

• Χρηματοοικονομική Λογιστική 

• Ανάλυση Λογιστικών Καταστάσεων 

• Προχωρημένη Λογιστική 

Θεματική Ενότητα: Χρηματοοικονομική (Υποχρεωτική, 
ΕΘΤ5 20) 

Διαχείριση και Συντονισμός από το ΠΛ 

Γνωστικά αντικείμενα της ΘΕ: 

• Χρηματοοικονομική Διοίκηση 

• Ανάλυση Επενδύσεων 

• Διαχείριση Χαρτοφυλακίου 

2° Έτος 

Θεματική Ενότητα: Λογιστική II (Υποχρεωτική, ΕΘΤ5 
20 ) 

Διαχείριση και Συντονισμός από το ΠΛ Γνωστικά αντι¬ 
κείμενα της ΘΕ: 

• Λογιστική Εταιριών 

• Διοικητική Λογιστική 

• Διεθνή Λογιστικά Πρότυπα 

Μεταπτυχιακή Διπλωματική Εργασία (Υποχρεωτική, 
ΕΘΤ5 40). 

Διαχείριση από το ΠΛ και Συντονισμός από κοινού. 


Άρθρο 7 

Προσωπικό 

Οι διδάσκοντες στο πρόγραμμα επιλέγονται ύστερα 
από πρόσκληση εκδήλωσης ενδιαφέροντος. Δύναται να 
απασχοληθούν Καθηγητές και υπηρετούντες Λέκτορες 
του ΕΑΠ, του Πανεπιστημίου Λευκωσίας και των άλλων 
ελλαδικών, κυπριακών και ξένων ομοταγών ανωτάτων εκ¬ 
παιδευτικών ιδρυμάτων, καθώς και κάτοχοι διδακτορικού 
διπλώματος με αποδεδειγμένη ακαδημαϊκή (ερευνητι¬ 
κή, διδακτική) και επαγγελματική εμπειρία στα γνωστικά 
αντικείμενα των προσφερόμενων Θεματικών Ενοτήτων. 

Άρθρο 8 

Υλικοτεχνική υποδομή 

Γ ια τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 
Ανοικτού Πανεπιστημίου και του Πανεπιστημίου Λευ¬ 
κωσίας. 

Άρθρο 9 

Διάρκεια Λειτουργίας 

Το κοινό Π.Μ.Σ. θα λειτουργήσει μέχριτο ακαδημαϊκό 
έτος 2022-2023. 

Άρθρο 10 

Μεταβατικές Διατάξεις 

Για τους εισαχθέντες κατά τα ακαδημαϊκά έτη 2015- 
2016 και 2016-2017 ισχύουν οι διατάξεις της υπ'αριθμ. 
ΤΕΚ 139 Πράξης του Προέδρου της Διοικούσας Επιτρο¬ 
πής του Ε.Α.Π.. Όσα θέματα δεν ρυθμίζονται στην πα¬ 
ρούσα απόφαση θα ρυθμίζονται από το ειδικό πρωτό¬ 
κολλο συνεργασίας καθώς και από τα αρμόδια όργανα 
σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 5 Μάίου 2017 

Ο Πρόεδρος 

ΒΑΣΙΛΗΣ ΚΑΡΔΑΣΗΣ 


Αριθμ. 1212 _ (3) 

Ίδρυση και λειτουργία Εργαστηρίου με την επω¬ 
νυμία «Εργαστήριο Μικροβιολογίας Τροφίμων» 
στο Τμή μα Τεχνολογ ίας Τροφ ί μων τη ς Σχολή ς Τε¬ 
χνολογίας Γεωπονίας καιΤεχνολογίαςΤροφίμων 
και Διατροφής του ΤΕΙ Ιονίων Νήσων. 

Ο ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΙΟΝΙΩΝ ΝΗΣΩΝ 

Έχοντας υπόψη: 

Ι.Τις διατάξεις των άρθρων 1, 2, 3 και 4 του ν. 3794/ 
2009 (Α' 156) «Ρύθμιση θεμάτων του πανεπιστημιακού 
και τεχνολογικού τομέα της ανώτατης εκπαίδευσης και 
άλλες διατάξεις», όπως τροποποιήθηκε και ισχύει. 

2.Τις διατάξεις του άρθρου 80 παρ. 24 του ν. 4009/2011 
«Δομή, λειτουργία, διασφάλιση της ποιότητας των οπού- 

δών και διεθνοποίηση των ανώτατων εκπαιδευτικών 
ιδρυμάτων», η οποία είχε προστεθεί με το άρθρο 96 
του ν. 4310/2014 (Α' 258) «Έρευνα, Τεχνολογική Ανά¬ 
πτυξη και Καινοτομία και άλλες διατάξεις» και ισχύει ως 
έχει μετά την αντικατάστασή της με το άρθρο 60 του 
ν. 4386/2016 (Α'83). 

3. Τις διατάξεις των άρθρων 5 παρ. 2 στ. α και γ, 80 παρ. 
22α και 81 παρ. 27 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανώτατων εκπαιδευτικών ιδρυμάτων». 

4. Το υπ'αριθμ. πρωτ. 860/23.3.2017 εισηγητικό έγ¬ 
γραφο του ΤμήματοςΤεχνολογίαςΤροφίμων της Σχολής 
Τεχνολογίας Γεωπονίας και Τεχνολογίας Τροφίμων και 
Διατροφής του ΤΕΙ Ιονίων Νήσων που αφορά στη θε¬ 
σμοθέτηση Εργαστηρίου Εδαφολογίας στοΤμήμα αυτό. 

5. Την υπ'αριθμ. 15/31.3.2017 (2ο θέμα) απόφαση 
τηςΔιοικούσας Επιτροπής του ΤΕΙ Ιονίων Νήσων, με την 
οποία εγκρίθηκε η θεσμοθέτηση Εργαστηρίου Μικρο¬ 
βιολογίας Τροφίμων στο Τμήμα Τεχνολογίας Τροφίμων 
τηςΣχολήςΤεχνολογίας Γεωπονίας καιΤεχνολογίαςΤρο- 
φίμων και Διατροφής του Ιδρύματος. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

Την ίδρυση Εργαστηρίου με την επωνυμία «Εργαστήριο 
ΜικροβιολογίαςΤροφίμων»στοΤμήμαΤεχνολογίαςΤρο- 
φίμωντηςΣχολήςΤεχνολογίας Γεωπονίας και Τεχνολογίας 
Τροφίμων και Διατροφής του ΤΕΙ Ιονίων Νήσων ως εξής: 

Άρθρο 1 
Ίδρυση 

1. Ιδρύεται στοΤμήμαΤεχνολογίαςΤροφίμωντηςΣχο- 
λής Τεχνολογίας Γεωπονίας και Τεχνολογίας Τροφίμων 
και Διατροφής το Εργαστήριο Μικροβιολογίας Τροφί¬ 
μων, που καλύπτει τις ερευνητικές και διδακτικές ανά¬ 
γκες στο γνωστικό αντικείμενο Μικροβιολογίας Τροφί¬ 
μων, σε θέματα γενικά και ειδικά, συναφή με τα διδακτικά 
και ερευνητικά αντικείμενά του. 

2. Οι υπηρεσίες που θα παρέχει το Εργαστήριο είναι: 
ί. Μικροβιολογικές αναλύσεις τροφίμων και ειδικότερα 

πρώτων υλών τροφίμων, γάλακτος και γαλακτοκομικών 
προϊόντων, κρέατος και κρεατοσκευασμάτων, λοιπών 
επεξεργασμένων τροφίμων και ζωοτροφών. 

ϋ. Μικροβιολογικές αναλύσεις ύδατος (πόσιμου νερού, 
πισίνας, πηγών, λιμνών, θάλασσας) 
ίϋ. Μικροβιολογικές αναλύσεις επιφανειών 
ίν. Μικροβιολογικές αναλύσεις αποβλήτων τροφίμων 
ν. Προσδιορισμοί ύπαρξης τοξινών σε τρόφιμα 
νί. Προσδιορισμοί τοξικών ουσιών σε νερό 
νϋ. Συμβουλευτικές δράσεις σε μονάδες με μικροβιο¬ 
λογικό πρόβλημα 

Οι τεχνικές δυνατότητες του Εργαστηρίου είναι μεγά¬ 
λες τόσο σε παραγωγικό επίπεδο όσο και σε δυνατότητα 
προσδιορισμού παθογόνων μικροοργανισμών. Οι κυρι- 
ότερες αναλύσεις που πραγματοποιούνται είναι: 

Τ\/0 37°0, 22°0, 0οΙίίοητΐ5, Ε. ςοΙί, ΕπΐθΓοςοςςί, Ρ. 
3θΓυ9ίπο53, 0. ρ6ΐΤπης|οη5, 53ΐιποηθΙΐ3 5ρρ., Εί5ΐθΠ3 
ΓηοηοςγΐοςθηθΒ, Εθ9ίοπθΙΐ3, Ε. ςοΙί 0157,5ΐ3ρΓιγΙοςοςς3ΐ 

ΘΠΐθΓΟΐΟΧίΠ. 


Το Εργαστήριο είναι εξοπλισμένο με επωαστικούς 
κλιβάνους, ψυχωμένους επωαστικούς κλιβάνους, θαλά¬ 
μους νηματικής ροής (Εβιγήιίβι' ΡΙονν), αυτόκαυστο, 5ρίΓ3ΐ 
ρΐ3ΐθΓ, ΗΡΕΈ, 0Έ-Μ5 και λοιπό υποστηρικτικό εξοπλισμό. 

Άρθρο 2 
Σκοπός 

Το Εργαστήριο έχει σκοπό ιδίως: 

Ι.Την κάλυψη των διδακτικών και ερευνητικών ανα¬ 
γκών σε προπτυχιακό επίπεδο του Τμήματος Τεχνολο¬ 
γίας Τροφίμων σε θέματα που εμπίπτουν στα γνωστικά 
αντικείμενά του. 

2. Την υποστήριξη διαδικασιών αξιολόγησης και ποι¬ 
οτικής αναβάθμισης της παρεχόμενης προπτυχιακής 
διδασκαλίας. 

3. Τη δημιουργία σταθερών ερευνητικών πυρήνων 
(άτομα ή ομάδες) με μεγάλη εμπειρία και τεχνογνωσία 
στα γνωστικά αντικείμενα του Τμήματος Τεχνολογίας 
Τροφίμων. 

4. Τη διεξαγωγή εφαρμοσμένης και τεχνολογικής έρευ¬ 
νας σε θέματα συναφή με τα διδακτικά και ερευνητικά 
αντικείμενα του. 

5. Την ανάπτυξη, συντονισμό και εκπόνιση νέων Ελ¬ 
ληνικών και Διεθνών Προγραμμάτων καθώς και προ¬ 
γραμμάτων διδασκαλίας και έρευνας για μεταπτυχιακούς 
φοιτητές σε αντικείμενα σχετικά με το αντικείμενο του 
Εργαστηρίου, ιδίως, στο πλαίσιο διατμηματικών -διαπα- 
νεπιστημιακών προγραμμάτων. 

6. Τη συνεργασία με κέντρα ερευνών και ακαδημαϊκά 
Ιδρύματα ημεδαπής και αλλοδαπής, εφόσον οι επιστη¬ 
μονικοί στόχοι συμπίπτουν και αλληλοσυμπληρώνονται. 

7. Τη δημιουργία των κατάλληλων προϋποθέσεων για 
συμμετοχή προπτυχιακών και μεταπτυχιακών φοιτητών 
σε ερευνητικά προγράμματα του Εργαστηρίου, με σκοπό 
την θεωρητική και πρακτική εξειδίκευσή τους. 

8. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων και την πρόσκληση Ελλήνων 
και ξένων αναγνωρισμένων επιστημόνων. 

9. Την εκπόνηση μελετών, παροχή υπηρεσιών και πα¬ 
ραγωγή τεχνολογικών προϊόντων, σε συνεργασία με τον 
ΕΛΚΕ του ΤΕΙ Ιονίων Νήσων ή/και κατά παραγγελία και 
για λογαριασμό του ΤΕΙ Ιονίων Νήσων ή άλλων δημοσίων 
ή ιδιωτικών φορέων της χώρας ή του εξωτερικού κατά τα 
προβλεπόμενα στο π.δ. 159/1984 «Προϋποθέσεις παρο¬ 
χής υπηρεσιών από τα Πανεπιστημιακά Εργαστήρια σε 
ιδιώτες και κάθε νομικής μορφής οργανισμούς» (Α' 53). 

10. Τη συνεργασία και την υποστήριξη εκτελουμένων 
έργων από δημόσιες υπηρεσίες, ΟργανισμούςΤοπικής Αυ¬ 
τοδιοίκησης και λοιπούς κοινωνικούς και επιστημονικούς 
φορείς και κοινωφελή ιδρύματα, με γνώμονα τη συμβολή 
του Εργαστηρίου στη μελέτη και διερεύνηση προβλη¬ 
μάτων που σχετίζονται με τα γνωστικά του αντικείμενα. 

11. Τη δημιουργία ειδικής βιβλιοθήκης σε θέματα 
σχετικά με τα διδακτικά και ερευνητικά αντικείμενά του. 

Άρθρο 3 
Προσωπικό 

1. Το Εργαστήριο στελεχώνεται από την Αναπληρώ- 

τρία Καθηγήτρια Ευφημία Ηρειώτου και το μέλος του 
Διοικητικού Προσωπικού Ελπινίκη Βουτσινά καθώς και 
τους Πανεπιστημιακούς Υποτρόφους Νικόλαο Κοψο¬ 
χείλη, Αθηνάίδα Μουρελάτου και Ελένη Μοχιανάκη, το 
γνωστικό αντικείμενο των οποίων εμπίπτει στα διδα¬ 
κτικά και ερευνητικά ενδιαφέροντα του Εργαστηρίου. 

2. Συνεργαζόμενοι ερευνητές με το Εργαστήριο μπο¬ 
ρεί να είναι μέλη ΔΕΠ και ΕΠ άλλων Τμημάτων του ΤΕΙ 
Ιονίων Νήσων, καθώς και άλλων Ιδρυμάτων της ημεδα¬ 
πής και της αλλοδαπής. 

Άρθρο 4 

Διοίκηση - Αρμοδιότητες 

Ι.Το Εργαστήριο διευθύνεται από μέλος Εκπαιδευ¬ 
τικού Προσωπικού (Ε.Π.) του Τμήματος Τεχνολογίας 
Τροφίμων ΤΕ του ΤΕΙ Ιονίων Νήσων, με τη διαδικασία 
που ορίζουν οι διατάξειςτου άρθρου 3 του ν. 3794/2009 
(Α' 156), όπως ισχύει. 

2.0 Διευθυντήςτου Εργαστηρίου ασκεί τις αρμοδιότη¬ 
τες που ορίζονται στο προαναφερόμενο άρθρο, μεταξύ 
των οποίων περιλαμβάνονται: ο συντονισμός του διδα¬ 
κτικού (προπτυχιακού - μεταπτυχιακού) και ερευνητικού 
έργου του Εργαστηρίου, η κατάρτιση και υποβολή στη 
Γενική Συνέλευση του Τμήματος του ετήσιου προγράμ¬ 
ματος λειτουργίας του, η μέριμνα για την τήρηση, τη 
στελέχωση, την οικονομική διαχείριση και την κατανομή 
των χώρων του, η εισήγηση στη Γενική Συνέλευση του 
Τμήματος για τον ορισμό των υπευθύνων για τα ανα¬ 
λώσιμα υλικά και τον κινητό εξοπλισμό και η υπογραφή 
κάθε σχετικού με τις αρμοδιότητες του εγγράφου. 

Άρθρο 5 

Εγκατάσταση - Λειτουργία 

Ι.Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό λειτουργίας του 
ΤΕΙ Ιονίων Νήσων και σε χώρους που παραχωρούνται σ' 
αυτό, για την εγκατάσταση των οργάνων και του λοιπού 
τεχνικού εξοπλισμού που είναι αναγκαίος για τη διενέρ¬ 
γεια των εργαστηριακών ασκήσεων και των ερευνητικών 
προγραμμάτων. Στον χώρο εγκατάστασης τοποθετείται 
πινακίδα με τον τίτλο του εργαστηρίου. 

2.0 Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο, στο πλαί¬ 
σιο ερευνητικού προγράμματος ή άλλου έργου, που 
έχει αποφασιστεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους καθώς και την συντήρηση των οργάνων και των 
εγκαταστάσεων του Εργαστηρίου. 

4. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από τον Διευθυντή αυ¬ 
τού. Κινητά όργανα και σκεύη, τα οποία παραδίδονται 
για τη διεξαγωγή εργασιών, επιστρέφονται μετά τη χρη¬ 
σιμοποίηση τους στην κατάσταση που είχαν παραδοθεί. 


Άρθρο 6 

Έσοδα και Πόροι του Εργαστηρίου 

1. Η λειτουργία του Εργαστηρίου γίνεται από ιδίους 
πόρους, οι οποίοι προέρχονται από: 

ί. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων 

Μ.Τη διάθεση ερευνητικών αποτελεσμάτων καθώς και 
επιστημονικών εφαρμογών-συστημάτων 

ίϋ. Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984 

ίν. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα 

ν.Τις κληρονομιές, τις δωρεές και τις κληροδοσίες που 
καταλείπονται στο ΤΕΙ Ιονίων Νήσων για τους σκοπούς 
του Εργαστηρίου και 

νί. Από κάθε άλλη νόμιμη πηγή. 

2. Η διαχείριση των εσόδων του Εργαστηρίου γίνεται 
από τον ΕΛΚΕ του ΤΕΙ Ιονίων Νήσων. 

Άρθρο 7 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχόμενων εγγράφων. Με απόφαση 
του Διευθυντή μπορεί να τηρείται και κάθε άλλο βιβλίο 
ή στοιχείο που προβλέπεται από ειδικές διατάξεις ή κρί- 
νεται απαραίτητο. 

Άρθρο 8 

Τίτλος - Σφραγίδα 

1. Ο τίτλος του Εργαστηρίου είναι: «ΕΡΓΑΣΤΗΡΙΟ ΜΙ¬ 
ΚΡΟΒΙΟΛΟΓΙΑΣ ΤΡΟΦΙΜΩΝ». Αυτός ο τίτλος καθώς και 
τα στοιχεία του Διευθυντή του Εργαστηρίου αναγράφο¬ 
νται στους χώρους που είναι εγκατεστημένο και δραστη¬ 
ριοποιείται το Εργαστήριο. 

2. Το Εργαστήριο χρησιμοποιεί για την αλληλογραφία 
του στρογγυλή σφραγίδα που αναγράφει στον εξωτε¬ 
ρικό κύκλο «ΤΕΙ ΙΟΝΙΩΝ ΝΗΣΩΝ» και στον εσωτερικό 
«ΕΡΓΑΣΤΗΡΙΟ ΜΙΚΡΟΒΙΟΛΟΓΙΑΣ ΤΡΟΦΙΜΩΝ» και έχει 
ως έμβλημα (το οποίο χρησιμοποιεί και στα έγγραφα 
αλληλογραφίας του) το αντίστοιχο του ΤΕΙ Ιονίων Νήσων. 

3. Ανάλογη σφραγίδα, με τα στοιχεία στην Αγγλική 
γλώσσα, χρησιμοποιεί το Εργαστήριο για την ξενόγλωσ¬ 
ση αλληλογραφία του και τα οικεία έγγραφα του. 

Άρθρο 9 

Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2017 

Ο Πρόεδρος 

ΙΩΑΝΝΗΣ ΔΡΑΓΩΝΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 


























